Sujetai

Sujetai – kaimas Panevėžio rajono savivaldybėje, 6 km į šiaurės rytus nuo Smilgių. Seniūnaitijos centras. Veikia Smilgių mokyklos skyrius.

 Istorija 

Istoriniuose šaltiniuose Sujetų dvaras paminėtas gana vėlai − 1852 m. Tada čia buvo statomas magazinas. Dvaras priklausė Karpiams, o vėliau vedybų keliu atiteko Meištavičiams.

1903 m. dvare gyveno 84, o 1923 m. − 106 žmonės. Kaimas čia atsirado pokario metais, kai Sujetai tapo Salomėjos Nėries kolūkio pagrindine gyvenviete. Vėliau kaimas buvo Smilgių kolūkio pagalbinė gyvenvietė. 1959 m. Sujetuose gyveno 129, 1970 m. − 131, 1987 m. − 209, 2001 m. − 213 gyventojų.

Nuo 1932 m. iki šių dienų Sujetuose veikia pradinė mokykla. Pokario metais ji buvo išaugusi į septynmetę, aštuonmetę, o nuo 1964 m., dėl mažo mokinių skaičiaus, vėl pradinė.

Sujetų dvaro parkas − gamtos paminklas. Tai mišraus tipo parkas su vyraujančiais landšaftinio plano elementais. Prie parko yra 1975 m. atidengtas paminklinis akmuo su Salomėjos Nėries bareljefu (aut. St. Buziliauskas).


 Gyventojai 

 Šaltiniai 

Kategorija:Panevėžio rajono savivaldybės gyvenvietės